SET ปิดเช้าพุ่ง 18 จุด ทะลุแนวต้าน 1,500! รับดอลลาร์อ่อนค่า-น้ำมันเพิ่ม จับตาบจ.ประกาศงบ
SET ปิดเช้าพุ่ง 18 จุด ทะลุแนวต้าน 1,500! รับดอลลาร์อ่อนค่า-น้ำมันเพิ่ม จับตาบจ.ประกาศงบ โดยดัชนีช่วงเช้าปิดที่ระดับ 1,514.89 จุด เพิ่มขึ้น 18.28 จุด หรือ 0.96% มูลค่าการซื้อขาย 5 หมื่นล้านบาท
8 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,514.89 จุด เพิ่มขึ้น 18.28 จุด หรือ 0.96% มูลค่าการซื้อขาย 5 หมื่นล้านบาท 
10 หุ้นดันดัชนีเช้านี้

ด้านนักวิเคราะห์ ระบุว่า ตลาดหุ้นไทยเช้านี้ปรับตัวขึ้นทิศทางเดียวกับตลาดหุ้นภูมิภาคเอเชียส่วนใหญ่เคลื่อนไหวแดนบวก ยกเว้นตลาดหุ้นเวียดนามผันผวนและตลาดหุ้นเกาหลีปรับลง ทั้งนี้ตลาดฯได้แรงหนุนจากความคาดหวังมาตรการกระตุ้นเศรษฐกิจของสหรัฐฯคาดได้ข้อสรุปในอีก 2 สัปดาห์ข้างหน้า และเงินดอลลาร์สหรัฐฯอ่อนค่า รวมถึงราคาน้ำมันฟิวเจอร์สล่าสุดปรับขึ้นมาราว 0.8%
นอกจากนี้ สถานการณ์การแพร่ระบาดไวรัสโควิด-19 ในประเทศดีขึ้น โดยเฉพาะการตรวจเชิงรุกในจังหวัดสมุทรสาครพบผู้ติดเชื้อรายใหม่น้อยลง ส่งผลดีต่อการท่องเที่ยว ทำให้เช้านี้หุ้นกลุ่มแบงก์, พลังงาน และท่องเที่ยวปรับตัวขึ้นมาได้ดี
อย่างไรก็ดี ใกล้ช่วงเทศกาลตรุษจีนทำให้มองว่าตลาดฯอาจจะเร่งตัวขึ้นก่อนจะค่อย ๆ ชะลอลงในช่วงใกล้เทศกาลตรุษจีน แนะนำติดตามการทยอยประกาศผลประกอบการบริษัทจดทะเบียนในสัปดาห์นี้ และการอภิปรายไม่ไว้วางใจรัฐบาล
สำหรับแนวโน้มการลงทุนในช่วงบ่าย คาดว่า ตลาดฯยังมีโอกาสเคลื่อนไหวในแดนบวกกรอบจำกัด พร้อมให้แนวรับ 1,500-1,505 จุด ส่วนแนวต้าน 1,515-1,520 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย   4,015.59 ล้านบาท  ปิดที่ 146.50 บาท เพิ่มขึ้น 8.50 บาท
BBL   มูลค่าการซื้อขาย   3,653.24 ล้านบาท  ปิดที่ 126.50 บาท เพิ่มขึ้น 3.50 บาท
PTT   มูลค่าการซื้อขาย   3,079.23 ล้านบาท  ปิดที่  40.50 บาท เพิ่มขึ้น 1.50 บาท
SCB   มูลค่าการซื้อขาย   2,603.60 ล้านบาท  ปิดที่ 106.50 บาท เพิ่มขึ้น 7.00 บาท
IVL   มูลค่าการซื้อขาย   2,265.04 ล้านบาท  ปิดที่  40.75 บาท เพิ่มขึ้น 2.50 บาท